CELEX: C2004/228/03
Language: et
Date: 2004-09-11 00:00:00
Title: Euroopa Kohtu otsus (kuues koda) 15. juuli 2004 kohtuasjas C-349/01 (Arbeitsgericht Bielefeld'i eelotsusetaotlus): Betriebsrat der Firma ADS Anker GmbH versus ADS Anker GmbH (Sotsiaalpoliitika — Direktiivi 94/45/EÜ artiklid 4 ja 11 — Euroopa töönõukogu — Töötajate teavitamine ja nõustamine liikmesriigiülestes ettevõtetes — Keskjuhatuse kohustus anda töötajate esindajatele teatud informatsiooni)

11.9.2004   
            
            
               ET
            
            
               Euroopa Liidu Teataja
            
            
               C 228/2
            
         
      EUROOPA KOHTU OTSUS
   
   (kuues koda)
   15. juuli 2004
   kohtuasjas C-349/01 (Arbeitsgericht Bielefeld'i eelotsusetaotlus): Betriebsrat der Firma ADS Anker GmbH versus ADS Anker GmbH (1)
   
   (Sotsiaalpoliitika - Direktiivi 94/45/EÜ artiklid 4 ja 11 - Euroopa töönõukogu - Töötajate teavitamine ja nõustamine liikmesriigiülestes ettevõtetes - Keskjuhatuse kohustus anda töötajate esindajatele teatud informatsiooni)
   (2004/C 228/03)
   Kohtumenetluse keel: saksa
   Kohtuasjas C-349/01, mille esemeks on Euroopa Kohtule EÜ asutamislepingu artikli 234 alusel Arbeitsgericht Bielefeld'i (Saksamaa) poolt esitatud eelotsusetaotlus nõukogu 22. septembri 1994. aasta direktiivi 94/45/EÜ Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides (EÜT L 254, lk 64) artiklite 4 ja 11 tõlgendamiseks, nimetatud kohtus pooleliolevas menetluses järgmiste poolte vahel: Betriebsrat der Firma ADS Anker GmbH ja ADS Anker GmbH, on Euroopa Kohus (kuues koda), koosseisus: kuuenda koja esimehe ülesannetes V. Skouris, kohtunikud C. Gulmann, J.-P. Puissochet, F. Macken (ettekandja) ja N. Colneric; kohtujurist A. Tizzano, kohtusekretär vanemametnik H. A. Rühl, 15. juulil 2004 teinud otsuse, mille resolutiivosa on järgmine:
   Nõukogu 22. septembri 1994. aasta direktiivi 94/45/EÜ Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides artikli 4 lõiget 1 ja artiklit 11 tuleb tõlgendada nii, et liikmesriigid peavad tegema nendele ettevõtetele, mis asuvad asjaomase liikmesriigi territooriumil ja on direktiivi artikli 2 lõike 1 punkti e ja artikli 3 lõike 1 kohaselt kontserni keskjuhatuseks või artikli 4 lõike 2 teise lõigu kohaselt eeldatavaks keskjuhatuseks, ülesandeks anda teisele samasse kontserni kuuluvale, kuid teises liikmesriigis asuvale ettevõttele teavet, mida viimati nimetatud ettevõtte töötajate esindajad on temalt taotlenud, kui see teave ei ole teise ettevõtte käsutuses ja kui asjassepuutuv teave on vajalik Euroopa töönõukogu asutamiseks peetavate läbirääkimiste alustamiseks.
   
      (1)  EÜT C 369, 22.12.2001